Publication: Magyar Közlöny
Issue: MK-2002-141 (Year: 2002, Number: 141)
Era: 1990-2004
Section: 1996. évi LXXXI. törvény, valamint egyes kapcsolódó
Paragraph Index: 292

(7) A Tao. 7. §-a (1) bekezdésének t) pontja helyébe a következõ rendelkezés lép: [Az adózás elõtti eredményt csökkenti:] „t) az alapkutatás, az alkalmazott kutatás vagy a kísérleti fejlesztés közvetlen költsége (ide nem értve a belföldi illetõségû adózótól, külföldi vállalkozó belföldi telephelyétõl vagy a személyi jövedelemadóról szóló törvény szerinti egyéni vállalkozótól igénybe vett kutatási és kísérleti fejlesztési szolgáltatás ellenértéke alapján elszámolt költséget) a felmerülése adóévében, vagy — az adózó választása szerint, ha a költséget kísérleti fejlesztés aktivált értékeként (szellemi termékként) állományba veszi — az értékcsökkenés elszámolásának adóévében legfeljebb az elszámolt értékcsökkenés összegéig; az adózó nem csökkentheti az adózás elõtti eredményt az említett költségbõl (ráfordításból) a fejlesztés céljára vagy a tevékenység költségei (ráfordításai) ellentételezésére a mérlegkészítés napjáig az adóhatóságtól igényelt, vagy az adóévben — visszafizetési kötelezettség nélkül — kapott, pénzügyileg rendezett támogatás, juttatás összegének, illetve — ha él a választási lehetõséggel — a támogatás, juttatás alapján az adóévi adózás elõtti eredménye javára elszámolt bevételnek megfelelõ résszel,”

Source: https://magyarkozlony.hu/hivatalos-lapok/f2aeb4ea60bf358f67cb51b3cefaa37f0d988427/dokumentumok/e1743b9f247b925334b6c7a6befb512fadaf3bb4/letoltes